Τυρόπιτα με φέτα και ξερή μαντζουράνα
Aπαραίτητη σε ένα γιορτινό τραπέζι, αυτή η αρωματική τυρόπιτα με μαντζουράνα. Επίσης είναι και το καλύτερο πρωινό αλλά και ένα πλήρες κυρίως πιάτο μαζί με μια σαλάτα.
8 έτοιμα χωριάτικα φύλλα για πίτα     , 70 ml ελαιόλαδο, για το άλειμμα, 1/2 φλιτζ. τσαγιού γιαούρτι (κατά προτίμηση πρόβειο, χτυπημένο για 30 δευτερόλεπτα στο μούλτι, μαζί με την πέτσα του - εναλλακτικά, χρησιμοποιούμε αγελαδινό, χτυπημένο στο μούλτι για 30 δευτερόλεπτα, μέχρι να αφρατέψει) , 2 φλιτζ. τσαγιού φέτα, θρυμματισμένη , 2 αυγά, προτιμάμε βιολογικά, 1 γεμάτη κουτ. γλυκού ξερή μαντζουράνα (ή ρίγανη), τριμμένη, φρεσκοτριμμένο πιπέρι , 1 κουτ. γλυκού ξύσμα από ακέρωτο και κατά προτίμηση βιολογικό λεμόνι
Για να ετοιμάσουμε την τυρόπιτα με μαντζουράνα κάνουμε ως εξής: Σε ένα μεγάλο μπολ βάζουμε το χτυπημένο γιαούρτι, τη φέτα, τη μαντζουράνα, τα αυγά, αρκετό πιπέρι και το ξύσμα και ανακατεύουμε πολύ καλά. Προθερμαίνουμε το φούρνο στους 180° C και επιλέγουμε είτε την κλασική λειτουργία φούρνου (πάνω-κάτω) είτε τη λειτουργία του αέρα. Αλείφουμε το ταψί που θα χρησιμοποιήσουμε με το ελαιόλαδο και στρώνουμε τα 4  χωριάτικο φύλλα, το ένα πάνω στο άλλο, καλά λαδωμένα το καθένα ξεχωριστά. Απλώνουμε από πάνω τη γέμιση, πασπαλίζουμε με λίγο ακόμη φρεσκοτριμμένο πιπέρι και σκεπάζουμε με τα άλλα 4 φύλλα, επίσης καλά λαδωμένα το καθένα ξεχωριστά. Τυλίγουμε τις άκρες των φύλλων προς τα μέσα και ψήνουμε για 40 - 45 λεπτά. 
Αλεύρι (ζύμες),Αυγά,Γαλακτοκομικά,Γιαούρτι,Τυρί,Φέτα